徐照
渡钱塘江
怒潮出海门，巨浪贴天白。
阿香击鼓喧，地轴忽崩坼。
大令虬与龙，讋畏改窟宅。
千艘未敢前，长年面忧色。
水程八十里，动有千里隔。
飞橹更无常，身世难可测。
缚缆庙山脚，炊烟岸连碧。
天无砲车云，风响稍自激。
低回兀小篷，滉漾任所适。
青瑶沐金蟾，四向山绝迹。
仰面观斗柄，意可晓南北。
吴桥淮楚棹，尽为声利役。
天公悯我忧，江水平如席。
何年变平陆，险危免经历。
遥遥星火红，知近人家侧。
惊喜愧老妈，梦远鼻吹息。